مرا كبيرة، عندها كثر من 80 عام تسرقو ليها جوج خواتم ديال الزواج، واحد ذهبي ولاخور من الدياموند، وهي كاتموت فالصبيطار. وهذ الحادثة وقعات فمدينة “إسكس” شرق بريطانيا، شي شهر دابا، بحيث كانت لاحظات عائلة المرا، اللي توفات من بعد فالصبيطار، أن خواتمها مشفورين. وكانت هاد السيدة دخلات لصبيطار برومفيلد فـ “إسكس” نهار 6 يونيو اللي فات، وماتت بعد 9 أيام. وقالت الشرطة البريطانية أن الخواتم ماتحيدوش من يديها وهي كاتعالج، ولكن ماقدروش يلقاوهم ولا يعرفو فين مشاو. وزادت أن الخواتم بجوج كانو مهمين عند السيدة، وكيدلو على أوقات وذكريات زوينة فحياتها. 
حتى هادي و ماوقروهاش.. مرا كبيرة شفرو ليها خواتم زواجها وهي كاتموت!